Pagiriai (Vilnius)

Pagiriai – miestelis Vilniaus rajono savivaldybėje, į pietus nuo Vilniaus, prie Vokės upės. Seniūnijos centras, 8 seniūnaitijos (Gedimino, 4 Šiltnamių, Kaštonų, Kadagių, Žemųjų Pagirių). Vakarinė kaimo dalis prijungta prie Vilniaus. Veikia Pagirių gimnazija, Pagirių muzikos mokykla, biblioteka, paštas (LT-14004), ambulatorija, sveikatingumo kompleksas. Yra karjeras, kuriame nukenksminami sprogmenys. Tai šiltnamių kombinato darbininkų gyvenvietė, tapusi miesteliu, turinčiu savo valdžią, kultūrą ir kt. Sovietmečiu šiltnamiai buvo vieni garsiausių ir geriausiai aprūpintų visoje SSRS.

Pagirius aptarnauja 78 ir 51 Vilniaus miestostops.lt bei 230, 232, 233 ir 236 Vilniaus rajonohttps://vrsa.lt/administracine-informacija/veiklos-sritys/viesasis-transportas/1347 autobusų maršrutai.

 Istorija 

XIX a. Pagiriai – dvaras Rudaminos valsčiaus Baltosios Vokės seniūnijoje.

1971 m., kai dar gyvenvietės vietoje driekėsi laukai, čia buvo pradėtas statyti didžiausias sovietų okupuotuose Baltijos šalyse Vilniaus šiltnamių kombinatas. Šalia senojo Pagirių kaimo kilo daugiaaukščiai namai įmonės darbuotojams. Nuo 1994 m. Pagiriuose veikia muzikos mokykla, kuri 2009 m. rugsėjo 1 d. įgijo savarankiškos mokyklos statusą ir tapo Pagirių muzikos mokykla. 2024 m. patvirtintas Pagirių herbas. 2025 m. suteiktas miestelio statusas.2025-12-29 LR Vyriausybės nutarimas Nr. 954 „Dėl Vilniaus rajono savivaldybės gyvenamųjų vietovių teritorijų ribų ir pavadinimų tvarkymo“.

|}

 Gyventojai 

 Galerija 

 Šaltiniai